cyanic-selkie/wikianc huggingface dataset:
Sjøørret
Sjøørreten er anadrom, det vil si at den foretar næringsvandring ut i havet ved en viss alder/størrelse, men den vandrer tilbake til fødeplassen i vassdraget for å gyte. For å kunne vandre fra ferskvann til saltvann må fisken gjennom en smoltifiseringsprosess. For ikke å dø av uttørking på grunn av osmose, mens sjøørreten er i salt havvann, må den drikke saltvann og samtidig skille ut salter gjennom gjellene for å opprettholde saltbalansen i kroppen. Avkom av sjøørret er i utgangspunktet ikke anadrom og kan gjennomføre hele livssyklusen i ferskvann. Årsaken til at enkelte individer smoltifiserer seg for utvandring i sjøen kjenner ingen med sikkerhet, men den mest nærliggende teorien er at det er individer med høyt stoffskifte som går igjennom denne prosessen.
I Norge lever sjøørreten mer eller mindre tallrik langs hele kyststripen. Sjøørreten kan bli over 10 kg med en sjeldenhet. Gjeldende norgesrekord er 13,2 kg, og ble tatt i Skibotnelva i 1975. Den blir gytemoden etter 5-7 år. Under gytevandringen går den opp i ferskvann og vassdrag på lik linje med laksen. Sjøørreten kan like gjerne danne gytepar med ferskvanns-ørret som med annen sjøørret.
Mallorca
Mallorca er et velkjent turistmål. Øyas økonomi har i de senere år vært basert på turisme fra Europa begynte tidlig på 1950-tallet.
Talayotkulturen
Mallorca har vært bosatt siden oldtiden. Begravelseskamre og spor etter bosetninger fra den paleolittiske perioden (6000–4000 f.Kr.) har blitt avdekket. Ca 1300 år f.Kr. ble Mallorca bosatt av et folkeslag som var opphav til talayotkulturen.
Romertiden
Øya ble okkupert av romerne i 123 f.Kr. under Quintus Caecilius Metellus Balearicus, og øya fikk en oppblomstring under romersk styre hvor byer som Pollentia (Alcúdia), og Palmaria (Palma) ble grunnlagt. Den lokale økonomien var hovedsakelig basert på kultivering av olivenolje, vinproduksjon og saltutvinning. Romerne gav øya det offisielle navnet Insula Baliar Maior. De best bevarte levningene fra den tiden finnes i Pollentia. Soldater fra Mallorca var velsett i den romerske militæret for sin dyktighet med slynge.
I år 426 e.Kr. herjet vandalene øya og la det inn under sitt kongedømme i år 465. I 534 ble Mallorca erobret av Østromerriket og administrert som en del av provinsen Sardinia. Under det østromerske styret blomstret kristendommen og tallrike kirker ble bygd, men fra 707 ble øya en rekke ganger angrepet av muslimske herjingsmenn fra Nord-Afrika.
Underlagt Córdoba-kalifatet
I 902 ble Mallorca erobret av den muslimske staten Córdoba-kalifatet i Sør-Spania. Det sikret øya fred for nordafrikanske banditter og førte til en ny vekst for øya. Maurere forbedret jordbruket med overrislingsanlegg og utviklet den lokale industrien. Medina Mayurka (Palma) ble hovedstad og kulturelt sentrum. De arabiske badene i Palma ble bygd i denne tiden.
Etter Córdoba-kalifatet
Etter at kalifatet gikk i oppløsning fra 1015 kom en ny og mer skiftende periode. Mallorca kom under styret til taifa av Denia, og i årene 1087–1114 var øya selv et uavhengig taifa.
I 1114 ble øya invadert av soldater fra Pisa i Italia og Catalonia på hærtokt. Palma ble beleiret i åtte måneder, og etter at byen hadde falt trakk de invaderende styrkene seg tilbake og ble erstattet av berbere fra Almoravidene i Nord-Afrika som styrte fram til 1203. Berberne ble erstattet av det muslimske Almohader-dynastiet til 1229.
Spanske Aragón
I den påfølgende forvirringen og uroen gjennomførte kong Jakob I av Aragón en invasjon med 15 000 mann og 1 500 hester, og la øya inn under Aragón etter tre måneders hærtokt. Den 31. desember 1229 marsjerte han med sine tropper inn i hovedstaden Palma.
Etter at kong Jakob I døde i 1276 og hans kongedømme ble delt mellom hans sønner, ble Jakob II konge av det nye kongedømmet Mallorca. Mange betydningsfulle byggverk ble til på denne tiden, blant annet Le Seu-katedralen der de tre mallorcanske kongene ligger begravet. Det tok nesten 400 år å bygge katedralen ferdig. I 1344 invaderte kong Peter IV av Aragón øya og la den på nytt inn under kronen. Fra 1479 kom kongedømmet Aragón inn i en dynastisk union med Castilla, og Mallorca ble en del av det forente Spania under de katolske regentene Ferdinand II av Aragón og Isabella I av Castilla.
Den spanske arvefølgekrigen (1701–1714) førte til at den dynastiske unionen ble erstattet med et forent spansk monarki. I 1716 gjorde forordningen Nueva Planta-dekretene til at Mallorca ble en del av den spanske provinsen Baleares, som tilsvarer bortimot dagen provins Illes Balears og ble et selvstyrt samfunn.
Moderne turisme
Siden 1950-tallet har masseturismen endret fysiognomi av både byen Palma og resten av øya, og omgjort den til et senter av attraksjoner for å tiltrekke seg utenlandske turister, spesielt fra Norden og Tyskland. Med turismen kom det også store mengder arbeidere fra fastlandet Spania og dette førte til en stor endring i øyas lokale tradisjoner, urbanisering og næringsliv.
Turismen fikk Palma til å vokse betydelig med følger for immigrasjon. I 1960 besøkte 500 000 turister Mallorca. I 1997 var dette vokst til 6 739 700. I 2001 passerte mer enn 19 200 000 mennesker gjennom Son Sant Joan lufthavn ved Palma, og i tillegg kom ytterligere 1,5 millioner sjøvegen.
De siste årenes utvikling av byfornyelser, de såkalte Pla Mirall (Speilplanen) har tiltrukket seg viktige grupper fremmedarbeidere fra utenfor Europa, spesielt Afrika og Sør-Amerika. Den 14. november 2005 rapporterte den lokale dagsavisen Diario de Mallorca påstander om at amerikanske CIA benyttet flyplassen for sitt kontroversielle «ekstraordinære utleveringsprogram» («extraordinary rendition program»).
Administrasjon
Øya er delt inn i kommunene:
Dysauxes ancilla
Dysauxes ancilla er en sommerfugl i delgruppen Syntominae, i familiegruppen bjørnespinner (Arctiidae).
Utseende
Dysauxes ancilla har brunlige framvinger. På hver vinge er noen gjennomskinnelige lyse gulhvite flekker. Flekkene er vingeskjell uten farge. Vingespennet er mellom 20 og 25 millimeter.
Hanner har to nokså store tydelige flekker like ved siden av hverandre og en liten flekk ved siden av disse. Bakvingene er ensfarget brunlige, men litt lysere bak, innved kroppen. Bakkroppen er normalt smal bakover og oransje med en liten svart flekk på oversiden av hvert ledd.
Hunner har tre nokså store tydelige flekker like ved siden av hverandre og en liten svak flekk mellom disse. Kroppen er forholdsvis tykk bakover og oransje med en liten svart midtlinje på oversiden av leddene.
Levevis
Dysauxes ancilla finnes på soleksponerte, tørre steder, gjerne der det er noe sandholdig jord. Den foretrekker litt bergknauser og åpent busksatt terreng. Flygetiden er i juni og juli. Den er både natt- og dagaktiv og flyr ofte livlig ettermiddagen.
Hunnen legger mellom 150 og 200 egg rett på næringsplanten, eggene legges enkeltvis.
Larvene vokser seint, og er behåret med brune hår på siden og lengre mørke hår på ryggsiden. Den overvintrer i sitt andre stadium, ca. tre millimeter lang. Utvokst blir den ca. 2 centimeter lang.
Dysauxes ancilla tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.
Utbredelse
Den er utbredt i Mellom-Europa fra Frankrike østover til Hellas, ved Svartehavet og nordre Tyrkia. Den mangler sør på Balkan. Den finnes videre nord til Polen og mot Ukraina og Ural. Den finnes såvidt inn i det sørøstlige Sverige.
Navnet
Det latinske navnet Dysauxes betyr langsomtvoksende, og slekten har trolig fått navnet fordi larven overvintrer. Navnet ancilla betyr tjenestejente. På svensk heter den fönstervingespinnare.
Gillingham
Gillingham kan vise til følgende steder i England:
Fylkesvei 7754
Fylkesvei 7754 går mellom Straumen i Kvæfjord og Sørvik i Harstad.
Frem til 2019 hadde veien betegnelsen fylkesvei 14 (Troms).
Kurittukoski-demningen
Kurittukoski-demningen er en demning med et vannkraftverk i elva Kitinen, ei nordlig sideelv til Kemijoki i Lappland, nordlige Finland. Dette anlegget har en totalt installert effekt på 15 MW, ble påbegynt i 1985 og stod ferdig utbygd i 1987. Kraftverket er eid av Kemijoki Oy og Pohjolan Voima Oy.
Clioprisen
Clioprisen ble innstiftet i 1994 av Clio-den historiska bokklubben og Svenska Dagbladet. Prisen som er på 25 000 kroner gis til «en framstående yngre historiker innen det svenske språkområdet».
Juryen består av Ludvig Hertzberg (leder), Mats Gellerfelt, Åsa Karlsson, Henrik Klackenberg og Peter Luthersson.
Vitenskapsåret 1855
Vitenskapsåret 1855 er en oversikt over hendelser, prisvinnere, fødte og avdøde personer med tilknytning til vitenskap i 1855.
A Change of Seasons
A Change of Seasons er en EP fra progressiv metal bandet Dream Theater.
Albumet ble utgitt i 1995. Det inneholder et 23-minutters tittelspor, samt 4 live coverlåter som ble fremført på Ronnie Scott's Jazz Club i London, England.
Odd Bang-Hansen
Odd Bang-Hansen (født 9. april 1908 i Kristiania, død 4. mars 1984 i Oslo) var en norsk forfatter, journalist og oversetter.
Bakgrunn
Odd Bang-Hansen var sønn av kateket og senere sogneprest Lauritz Bang-Hansen (1879–1960) og hans hustru Astri Halvorsen (1880–1971). Som barn av en prest i Statskirken bodde han blant annet i Kristiansund og Vadsø. Han ble cand.philol. i 1934 fra Universitetet i Oslo.
Vajukoski-demningen
Vajukoski-demningen er en demning med et vannkraftverk i elva Kitinen, ei nordlig sideelv til Kemijoki i Lappland, nordlige Finland. Dette anlegget har en totalt installert effekt på 21 MW, ble påbegynt i 1982 og stod ferdig utbygd i 1984. Kraftverket er eid av Kemijoki Oy og Pohjolan Voima Oy.
Odd Bang-Hansen
Bakgrunn
Bang-Hansen var fetter av skuespiller Arne Bang-Hansen, og leverte manuskriptet til Skrift i sne (1966), regissert av sønnen Pål.
Karriere
Han begynte skrivingen (debut i 1938 med Fager er studentens drøm) og ble lektor ved Oslo handelsgymnasium.
Under andre verdenskrig kom han med i illegalt motstandarbeide. Han hjalp til med grensetrafikk, og hjalp blant annet jøder over til Sverige, man måtte så selv flykte i 1943. Han kom til Skottland, der han underviste britiske offiserer om norske forhold. Kone og barn oppholdt seg i Stockholm.
Forfattervirksomhet
Allerede i 1946 utga Bang-Hansen Ringen rundt brønnen om en ung hirdgutt likvidert under krigen; for sin tid en original komposisjon, der ti fortellere i hvert sitt kapittel gir sin versjon av guttens historie. I første kapittel er det gymnaslæreren som ser sin tidligere elev, Stein Sture Tuft, bli båret druknet i land ved Vippetangen iført hirduniform. Folk minnes at Tuft, med en stø murermester til far, men en fyllik til mor, ble holdt utenfor som barn. Rampestreker holdt han seg unna; han vanket støtt med katten sin, som til slutt ble slengt i familien Tufts søppelspann, kvalt med en strømpestrikk. Mer var ikke hans beste venn verd for andre. Med vekt på spørsmål om svik, skyld og ansvar stiller Bang-Hansens roman seg på linje med Ronald Fangens En lysets engel og Sigurd Hoels Møte ved milepelen.
Regnbueørret
Regnbueørret, regnbueaure eller regnbogeaure (Oncorhynchus mykiss) er en rovfisk i laksefamilien som opprinnelig stammer fra Nord-Amerika. Den ligner vanlig ørret, men skiller seg fra denne gjennom sine fiolett-rosa kinnskjell og bånd langs sidene. Fisken som selges som ørret i matvareforretninger er som regel regnbueørret.
Odd Bang-Hansen
Forfattervirksomhet
Etter krigen fortsatte Bang-Hansen sitt virke for Arbeiderbladet som kulturanmelder. Sammen med familien hadde han rundt 1950 stipendiat-finansierte opphold i Italia hvorfra han skrev.
Regnbueørret
Beskrivelse
Regnbueørret har prikker over nesten hele kroppen, unntatt på buken. Prikkenes intensitet og størrelse kan variere, i likhet med fiskens generelle farge. Regnbueørret er lettest å skille fra vanlig ørret gjennom sine fiolett-rosa kinnskjell og bånd langs sidene.
Odd Bang-Hansen
Forfattervirksomhet
I perioden mellom 1965 og 1971 var han formann i Den norske Forfatterforening og har mottatt en rekke priser, blant annet Bastianprisen i 1959 og Norsk kulturråds oversetterpris 1977. Han var også leder i Norges kunstnerråd.
Regnbueørret
Beskrivelse
Regnbueørret i snever betydning lever naturlig stasjonært i ferskvann i vestlige Nord-Amerika. Denne formen ble tidligere regnet til slekta Salmo og hadde det vitenskapelige navnet Salmo gairdnerii. Studier av biokjemi og osteologi har vist at alle stasjonære Salmo-arter i vestlige Nord-Amerika egentlig tilhører stillehavslaksene (Oncorhynchus). Regnbueørret er samme art som den anadrome steelhead. Sistnevnte vandrer ut i sjøen og foretar gytevandring til fødeelva. Steelhead ble beskrevet først, og det vitenskapelige navnet Oncorhynchus mykiss har derfor prioritet.
Regnbueørret kan nå en vekt på mer enn 20 kg. Sean Konrad, en sportsfisker fra Canada, landet i 2009 et eksemplar som veide 21,78 kg og målte 107 cm. Fisken, som er rekord på stang, ble fanget i Diefenbaker-reservoaret i Canada. Fiskeoppdrettere i Europa, USA og Canada hevder imidlertid at oppdrettede eksemplarer av arten kan nå en vekt på opp mot 35 kg. Den største regnbueørret fanget på sportsfiskeredskap i Norge, ble tatt i Sognefjorden 26.4.1998, og veide 11,495 kg
Utbredelse
Regnbueørret var opprinnelig utbredt langs stillehavskysten i Nord-Amerika, fra Alaska i nord til grensestrøkene mellom California og Mexico i sør. Arten er imidlertid for lengst introdusert til nesten alle verdensdeler og en rekke nye land, blant annet til Norge. Den er en fremmed art som potensielt kan gjøre stor skade på norsk natur og er derfor i Fremmedartslista 2018 vurdert til høy risiko.
Sportsfiske og oppdrett
Regnbueørret har svært hurtig vekst sammenlignet med vanlig ørret. Den har derfor blitt en viktig oppdrettsfisk, som er svært tolerant overfor urenheter i vannet og forskjellige temperaturer. Oppdrettet regnbueørret er i dag den vanligste ørrettypen å finne i butikkene, enten den er fersk, frosset eller raket. Årsaken er trolig at den er langt mer tilgjengelig enn annen ørret.
Havforskningsinstituttet mener at rømming av laks og regnbueørret fra oppdrettsanlegg kan innebære negative miljøpåvirkninger på de ville laksebestandene.
Faråni
Faråni (også skrevet Faråna og Faråne) er en elv i Valle kommune i Agder. Den kommer fra Myklevatnet på sørsiden av Brokke-Suleskarvegen (Fylkesvei 45) og har utløp i Otra ved Faremo like nord for Rysstad. I forbindelse med kraftutbyggingen i Otra ble det på Furestøyl bygget en liten dam som leder vannet fra Faråni gjennom en overføringstunnel fra Furestøyl til Brokke kraftverk.
Grunnkretser i Ballangen kommune
Grunnkretser i Ballangen kommune er delområder og grunnkretser som seksjonerer Ballangen kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Uri Avnery
Uri Avnery (hebraisk, født Helmut Ostermann 10. september 1923 i Beckum (Westfalen), død 20. august 2018 ) var en israelsk journalist, politiker og fredsaktivist.
Motorsykkelhjelm
Hovedformålet er motorsykkelsikkerhet — å beskytte hodet ved sammenstøt, velt og andre uhell og redusere risiko, forhindre eller begrense hodeskader eller redde kjørerens liv.
Uri Avnery
Bakgrunn
Han tilhørte en gammel tysk-jødisk bankierfamilie. Familien flyttet til Palestina i 1933 etter at Hitler kom til makten.
Motorsykkelhjelm
Noen hjelmer er utstyrt for å gi ekstra komfort med ventilasjon, ansiktsbeskyttelse (visir), hørselsvern, interkom etc. Hjelmbruk kan føre til ubehag hos brukerne fordi de blir varme, tunge eller kløer. Hjelmbruk kan også føre til økt komfort på grunn av varme, demping av vind og motordur, solskjerming, og skjerming av regn og sprut.
Kløverslekta
Kløverslekta er en slekt i erteblomstfamilien. Kløverartene er ett- eller flerårige urter med tredelte blader. Blomstene sitter i blomsterhoder eller tette aks. Blomstene er røde, lilla eller hvite, og hos noen få arter gul.
Uri Avnery
Utvikling i Israel
Han var medlem av Knesset fra 1965 til 1973 og igjen fra 1979 til 1981. Som ung tilhørte han terrororganisasjonen Irgun, og deltok som kommandosoldat i den arabisk-israelske krig i 1948. Etter krigen skrev han en patriotisk bok om krigen og ble nasjonalhelt. Hans andre bok beskrev overgrep begått under krigen og gjorde ham til en av de mest omstridte personer i Israels offentlighet.
Motorsykkelhjelm
Typer:
Kløverslekta
Bruk og betydning
Blant kløverne er det flere viktige kulturplanter, deriblant rød-, hvit- og alsikekløver. Disse er viktige fôrplanter både til beite og slått. Kløvere er også svært viktig som underkultur og grønngjødslingsvekst i økologisk landbruk, på grunn av den biologiske nitrogenfikseringen. Dette skyldes at kløvere, og alle andre planter i erteblomstfamilien, har muligheten til å binde nitrogen fra luften ved hjelp av bakterier som finnes i jorden (Rhizobium leguminosarum).
Uri Avnery
Utvikling i Israel
På 1950- og 1960-tallet var han utgiver og sjefredaktør for ukeavisen Haolam Hazeh, en anti-establishment tabloid kjent for mange sensasjonelle scoop. Helt til det siste skrev han faste kommentarartikler for den liberale avisen Haaretz. Kommentaren 7. august kritiserte han Israels nye nasjonalitetslov som definerer Israel som jødefolkets nasjonalstat. Avnery mente loven er klart semi-fascistisk. Han ble senere engasjert i venstreorientert aktivisme, og grunnla fredsbevegelsen Gush Shalom, som han siden ledet. Bevegelsen er respektert i Europa, men de fleste israelere ser på den og Uriely som propalestinske aktivister.
Kløverslekta
Tre- og firkløvere
Det vitenskapelige navnet Trifolium kommer fra latin tres («tre») og folium («blad»), og kløveren har som regel tre småblader. Noen eksemplarer har imidlertid fire, og kalles derfor for firkløver. Disse er uvanlige, og regnes derfor for å bringe lykke. Likevel er de ikke sjeldnere enn at man ofte kan finne en hvis man leter. I spesielle tilfeller kan man finne kløvere med fem eller enda flere blader.
Uri Avnery
Utvikling i Israel
Avnery argumenterte tidlig for at palestinerne skulle få sin egen stat. Han var den første israeler som offentlig møtte Yassir Arafat (i 1974) og de to skal ha funnet tonen over et parti sjakk. Han argumenterte for at Israel burde forhandle med Hamas. Avnery mente at Benjamin Netanyahu er en hykler og rasist, mens Ariel Sharon ble kritisert for hat mot palestinerne. Han var en av Israels fremst oppisjonelle mot den rådende politikken og det nasjonale konsensus i landet. Han skal ha blitt omtalt som «statsfiende nummer 1» av sikkerhetstjenesten.
Kløverslekta
Tre- og firkløvere
Godteriprodusenten Freia har siden 1926 laget en populær melkesjokolade med ristede hasselnøtter under varenavnet Firkløver.
Arter
Det fins over 300 arter av kløver i verden, men størst artsmangfold er det på den nordlige halvkule. I Norge fins det kun 11 viltvoksende arter.
Kongedømmet Lombardia-Venetia
Kongedømmet Lombardia-Venetia (italiensk: Regno Lombardo-Veneto; tysk: Lombardo-Venezianisches Königreich) var en politisk enhet som ble etablert i Nord-Italia etter Napoleons nederlag, ifølge Wienerkongressen 1815. Kongedømmet ble avviklet da samlingen av Italia var et faktum i 1866.
Wienerkongressen slo sammen områdene Lombardia (som hadde blitt styrt av Habsburgerne siden 1500-tallet) og Venetia (under Østerrikes styre siden 1797) til en enhet, styrt av Østerrikske habsburgerne.
Administrativt sett bestod staten av to selvstendige myndigheter: Lombardia som besto av provinsene Milano, Como, Brescia, Bergamo, Pavia, Cremona, Mantova, Lodi e Crema og Sondrio. Venetias del bestod av Venezia, Verona, Padova, Vicenza, Treviso, Rovigo, Belluno og Udine.
Kongedømmet ble først styrt av Frans II av Det tysk-romerske rike, som regjerte fra 1815 til sin død i 1835. Ferdinand I av Østerrike regjerte fra 1835 til 1848.
Litteratur
historiske monografier:
Ildjarn
Ildjarn var et norsk black metal prosjekt av Vidar «Ildjarn» Vaaer som ble etablert i 1992. Ildjarn ble offisielt oppløst i 2005.
Musikkstil
Mange av låtene hadde det samme trommemønsteret, og hadde en til to gitarriff. Prosjektets utradisjonelle musikkstil har blitt sammenliknet med en tidlig og minimalistisk hardcore punk. Noen av de siste utgivelsene til Ildjarn ble laget på kun en synthesizer.
Bekkerøye
Bekkerøye (Salvelinus fontinalis) er en nordamerikansk fisk i laksefamilien. Arten er innført i Norge.
Utbredelse
Bekkerøya stammer opprinnelig fra de østlige traktene av Nord-Amerika og sør-Canada. Den er satt ut flere steder i Sør-Norge siden denne er mer motstandsdyktig mot sur nedbør enn f.eks. ørret. Utsetting av bekkerøye var ennå i 1989 ansett som et mulig tiltak i vassdrag som var forsuret. Men det ble også pekt på at «Spredning av nye fiskearter er i mange tilfelle svært uheldig. Det må presiseres at utsetting av bekkerøye uten særskilt tillatelse er forbudt».
Lutvann ved Oslo er et kjent bekkerøyevann, men hovedområdet er nok i Njardheimsområdet i øvre Sirdal, der for eksempel Rosskreppfjorden er et kjent vann med særdeles stor fisk.
Beskrivelse
Bekkerøya er mørk grønn til brun med marmorering i lysere farger på ryggen og ofte halen. Mage og finner på undersiden av fisker er ofte røde, og fisken har ofte røde prikker. Rødfargen på magen blir kraftigere i gytetiden. Bekkerøya ligner mye på bekkeørret både i utseende og levemåte, og den har blitt en ettertraktet sportsfisk.
Den største registrerte lengden på bekkerøye er 86 cm, og den største vekta er 9,4 kg. Den kan nå en alder på minst 7 år, kanskje det dobbelte på steder den er satt ut. Den største bekkerøya tatt på sportsfiskeredskap i Norge, er på 2,268 kg, tatt i Mandalselva 19. august 2001.
Olivia Newton-John
Olivia Newton-John (født 26. september 1948, død 8. august 2022 ) var en britiskfødt australsk sanger og skuespiller best kjent for rollen som Sandy i filmen Grease fra 1978. Hun representerte også Storbritannia i Eurovision Song Contest i 1974.
Bakgrunn
Newton-John ble født i Cambridge i England. I 1954 flyttet hun sammen med familien til Australia der hun vokste opp i Melbourne. Faren Brinley Newton-John stammet fra Wales og arbeidet som tysklærer i Cambridge og deretter Melbourne. Hennes tyske mor, Irene Newton-John, født Born, var datter av den verdensberømte tyske atomfysikeren og nobelprisvinneren Max Born som flyktet til Storbritannia før andre verdenskrig. Hennes far hadde vært etterretningsoffiser for MI5 under andre verdens og han arbeidet blant annet med engima-maskinen i Bletchley Park.
Olivia Newton-John viste tidlig stor begeistring for å synge. Som tolvåring vant hun en konkurranse, og på skolen grunnla hun jentegruppen Sol Four.
Karriere
17 år gammel hadde hun sin første opptreden i en film, Funny Things Happen Down Under (1965), hvor hun sang «Christmas Time Down Under». Kort etter deltok hun i en talentkonkurranse og vant førsteprisen, en reise til England, hvor hun fikk platekontrakt på Decca og utga sin første singel, «Till You Say You'll Be Mine», i 1966. Oppfølgeren lot vente på seg i fem år, og «If Not For You» ble hennes gjennombrudd. Karrieren tok av, og mange store hits fulgte; «Let Me Be There», «If You Love Me Let Me Know», «I Honestly Love You», «Have You Never Been Mellow», «Please Mr Please» samt mange flere. I 1972 spilte hun i «komihumormusikalen» Kofferten, en samproduksjon mellom Sveriges Radio, BBC, Yle og NRK.
I 1974 deltok hun i Eurovision Song Contest for Storbritannia med låten «Long Live Love». Konkurransen fant sted i Brighton i Storbritannia, og Newton-John endte på delt fjerdeplass.
Suksessen med Grease
Hun fikk sin skuespillergjennombrudd i Grease (1978) sammen med blant andre John Travolta. Det var Travolta som innstendig ba om at hun måtte få rollen. Hun var 29 år da hun fremstilte high school eleven Sandy, mens Travolta var 24 år. I manus måtte Sandy gjøres australsk for at Newton-John med sin aksent skulle passe inn. Hun har fått en stjerne på Hollywood Walk of Fame.
Etter Grease endret hun image fra vise-country til en mer pop/rock-stil med albumet Totally Hot. Flere hits skulle følge de nærmeste årene; «A Little More Love», «Xanadu», «Magic», «Physical» (hennes aller største hit som lå ti uker som nummer 1 i USA), «Heart Attack» med flere. Sin siste store hitsingel hadde hun i 1983–84 med «Twist of Fate», som nådde femteplass på den amerikanske Billboard-lista.
Utmerkelser
Newton-John ble i 2006 utnevnt til offiser av Order of Australia. I 2019 ble hun forfremmet til companion.
I 2019 ble hun utnevnt til ridder som Dame Commander of the Order of the British Empire og kan benytte Dame foran navnet sitt.
Sykdom og død
I 1992 ble Newton-John rammet av brystkreft. Hun kom seg etter kreftutbruddet og profilerte seg senere som en forkjemper for forskning på brystkreft. Hun ønsket at medisinsk bruk av marihuana burde bli tillatt i fødelandet Australia på samme måte som i California. I 2017 avslørte hun at hun igjen hadde blitt syk og i 2019 at brystkreften hadde spredd seg og var på siste stadium. Hun avslørte også at hun hadde vært rammet av et kreftutbrudd i 2013. Newton-John døde av brystkreft på sin ranch i Sør-California 8. august 2022.
Delstatsministeren i Victoria, der Newton-John vokste opp, tilbød familien statsbegravelse.
Tyranitar
Tyranitar er en Pokémon fra 2. generasjon. Den har typene stein og mørk. Den utvikles fra Pupitar, som er utviklingen til Larvitar.
Tyranitar står på to bein. Den kan se ut som en stor, kjøttetende dinosaur. Fargen dens er grønn, og på ryggen har den pigger. På magen har den et blått område. Tyranitar er ekstremt sterk. Den kan ikke bli skadet av noen type angrep, så den er ivrig etter å utfordre fiender. Tyranitar bryr seg ikke om andre. Når Tyranitar skal lage seg et reir knuser den et fjell, og legger egga sine der fjellet var. Etter at den har herjet må kart tegnes opp på nytt, fordi den endrer landskapet ved blant annet å knuse fjell og begrave elver.
Når 2. generasjon ble skapt den 21. november 1999, var Tyranitar den tyngste Dark-type Pokémonen. Nå er det en ny Pokémon som heter Yveltal som er med sine 5,8 meter og 203 kg kjent som «Sjefen for mørke Pokémon». Den har typene mørk og flyge og er maskotten av Pokémon Y.
Grunnkretser i Eidfjord kommune
Grunnkretser i Eidfjord kommune er delområder og grunnkretser som seksjonerer Eidfjord kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Vitenskapsåret 1871
Vitenskapsåret 1871 er en oversikt over hendelser, prisvinnere, fødte og avdøde personer med tilknytning til vitenskap i 1871.
Liste over fylker i Oklahoma
Liste over fylker i Oklahoma. Det er 77 fylker i den amerikanske delstaten Oklahoma.
Kelukoski-demningen
Kelukoski-demningen er en demning med et vannkraftverk i elva Kitinen, ei nordlig sideelv til Kemijoki i Lappland, nordlige Finland. Dette anlegget har en totalt installert effekt på 10 MW, ble påbegynt i 1999 og stod ferdig utbygd i 2001. Kraftverket er eid av Kemijoki Oy og Pohjolan Voima Oy.
Blackmail (film, 1929)
Blackmail regnes som Storbritannias første lydfilm. Det eksisterer både en lydversjon og en stumfilversjon av filmen.
Den hadde tittelen Alice White-saken / Noe nytt om mordet da den gikk på norske kinoer.
Handling
En politi-inspektør fra Scotland Yard (Longden) blir utsatt for utpressing når han tier om sin datters tilknytning til et mord.
Ål (fisk)
Vandringer
Ålen gyter i Sargassohavet, og yngelen bruker ca. 3 år på vandringen tilbake til slektens opprinnelsessted. Etter oppnådd vekst (ikke alder) i ferskvann, vandrer den ut i havet igjen for å gyte. Ingen har noen gang sett ålen gyte eller sanket deres rogn i det åpne havet. I 2009 fant japanske forskere for første gang i verden rogn av japansk ål (Anguilla japonica) utenfor kysten av Marianene. Forskere har funnet ut at ål føler magnetfelt og tror at de bruker denne evnen til å navigere tusenvis av kilometer i Atlanterhavet.
Vern
Den europeiske bestanden er gått ned med 97–99 % siden 1980. Årsakene til reduksjonen er ukjente, men menneskelig påvirkning som overfiske, spredning av parasitten Anguillicoloides crassus og vassdragsreguleringer kan være viktig. Naturlige årsaker som svingninger i den nordatlantiske oscillasjonen, klimaendringer i Sargassohavet og vekst i bestanden av skarver kan også spille en rolle. Ålen er i dag sterkt truet og er oppført både i IUCNs rødliste og Norsk rødliste for arter. Ålen er totalfredet i Norge fra 2010.
Rødlistevurdering
Nedgangen i antall gytefisk som vandrer tilbake til Sargassohavet skyldes mange negative faktorer. Ål dør i vannkraftturbiner og påvirkes av forurensing, parasitter, sykdommer, pumpestasjoner, predasjon og, ikke minst, overbeskatning.
Generasjonstid er definert som gjennomsnittsalderen for kjønnsmodne individer. For europeisk ål tilsvarer dette alderen på blankål selv om disse ikke ennå er kjønnsmodne når de forlater de limniske habitatene. Vøllestad & Jonsson (1986, 1988) indikerte en gjennomsnittsalder av utvandrende blankål i Imsa på 8 år. Disse dataene har blitt analysert på nytt ved å bruke bedre teknikker og det gir en betydelig høyere gjennomsnittsalder på 19 ± 5 år for hunner (Durif et al. 2020) og nye data fra elven Imsa bekreftet det høyere estimatet. På 2010-tallet var gjennomsnittsalderen på hunn-blankål estimert til 21± år (Durif et al. 2020). Kjønnsforholdet i elven Imsa er sterkt skjev mot hunner, og hanner har forsvunnet fra elven i løpet av det siste tiåret. En ny analyse av data fra 1980 til 1990 indikerer at blankålen (begge kjønn) i gjennomsnitt var 15 ± 3 år gammel. Gjennomsnittsalderen for hunn-blankål fra forskjellige marine habitater i Norge var 14 til 15 år (Durif og Skiftesvik 2017). Generasjonstiden for blankål i norske områder, begge kjønn og samlet sett for marine og limniske habitater, beregnes til 18 år.Landinger fra det norske ålefisket, som i 40 årsperioden 1960-2002 holdt seg svært stabilt på 300-500 tonn årlig fangst, ble redusert til gjennomsnittlig 213 tonn i perioden 2003-2009, og kan dermed indikere ca. 50 % bestandsnedgang frem til 2010 da fisket ble forbudt.
Fangst per enhet innsats (kg ål per åleruse) i et vitenskapelig fiske langs norskekysten siden 2008 har vært stabil, og på Vestlandet vist en liten økning. Standardisert innsamling med strandnottrekk på Skagerrakkysten siden 1919 (tallrikhetsindeks) viser en reduksjon på over 70 % fra indeksnivået før 2000 (1989-1999) til nivået etter 2000 (2000-2019). Antall blankål i Imsa på vei ut for å gyte ligger i perioden 1995-2016 på ca. 50 % av nivået på 1970-tallet. Etter 2016 viser disse målingene en ytterligere nedgang til ca. 20 % av nivået på 1970-tallet. I norske farvann viser rekrutteringen (antall yngel, dvs. små gulål som går opp i elvene) en klar nedgang tilsvarende Europa ellers. Antall små gulål (elvers) som gikk opp i elva Imsa i ti-årsperioden 2005-2014 var bare på ca. 11 % av nivået i første del (1975-1993) av tidsserien, og dette lave nivået har fortsatt frem til 2019. Selv om det ikke synes å være en entydig sammenheng mellom nedgangen i strandnotserien på Skagerrakkysten rundt årtusenskiftet, samt yngelindeksene og indeksene for utvandret blankål i Ims vassdraget, så varsler den store nedgangen av utvandret blankål etter 2016 en potensiell alvorlig nedgang i den fiskbare delen av bestanden om noen år.
Det er overbeskatning som er ansett å være hovedårsaken til populasjonsnedgangen, men også klimatiske endringer i Sargassohavet, habitatsreduksjon, vassdragsreguleringer, pumpestasjoner og forurensing er avgjørende påvirkningsfaktorer. I norske farvann er alt fiske bortsett fra et overvåknings- og forskningsfiske på inntil 20 tonn forbudt, men en bestandsøkning er avhengig av utviklingen i resten av Europa. Fiske er også forbudt i Skottland, men ikke ellers i Europa. For bestandsoppbygging må glass- og gulål i europeiske elver og ferskvann gis de beste overlevelsesvilkår slik at de senere som blankål kan bidra til gytingen i Sargassohavet. Det er dokumentert økt forekomst av ål i norske farvann som har blitt kalket (Larsen et al. 2014).
Situasjonen i norske farvann synes ikke lenger å være særlig bedre enn i Europa ellers, og selv om fangstratene i overvåkningsfisket langs kysten ikke viser noen nedgang etter 2008, så representerer dette en for liten del av populasjonens utbredelse, og kan derfor ikke tillegges avgjørende vekt. Ål Anguilla anguilla vurderes i 2021 som sterkt truet (EN). Det kan ikke lenger med sikkerhet sies at nedgangen av ål-biomassen i norske farvann har stoppet opp, og et gjennomsnitt av de tre indeksene (strandnot, inn- og utvandring i Ims vassdraget) tilsier en nedgang på over 70 % i løpet av de 3 siste generasjonene. Selv om de stabile fangstratene i det norske overvåkningsfisket tas med i beregningen ville ikke det forandre kategoriplasseringen.
Konsum
Ålen har vært en ettertraktet matfisk og er blitt tilberedt på flere ulike vis. Spesielt røkt ål har vært ansett som en delikatesse. I Frankrike er store mengder ål tilberedt som kabaret. I nordlige deler av Spania, i byer som Bilbao, Santiago og San Sebastián, er det tradisjon for å spise ål (angulas) som pinchos. I Storbritannia, og spesielt i Londons East End, var ål i gelé (jellied eels) en populær rett hos byens arbeiderklasse fra og med 1700-tallet.
Mye av ålen som blir fanget er på vandring tilbake til Sargassohavet, ettersom den da er fetest. Fordi den er så ettertraktet har den lenge vært en økonomisk viktig ferskvannsfisk.
Ålens blod er giftig for mennesker, men giften nøytraliseres ved varmebehandling.
Tumblr
Tumblr er en bloggplattform som lar brukerne poste tekst, bilder, video, linker, sitater og lyd til sin såkalte tumblelog. Brukere kan velge å følge andre brukere, og se postene deres samlet i en nyhetsstrøm på forsiden. Tjenesten vektlegger selv sin gode brukervennlighet og store mulighet for personlig tilpasning.
Tumblr ble kjøpt opp av Yahoo! i juni 2013.
Frederik II videregående skole
Frederik II videregående skole er en videregående skole i Fredrikstad, Østfold. Den eies og drives av Viken fylkeskommune.
Fra og med høsten 2012 startet skolen i tillegg opp to nye tilbud; 4SSSS (4-årig Salg, Service og Sikkerhet med Studiekompetanse) og IBeginners (International Beginners). Det 4-årige tilbudet er per 2020 endret til dobbelkompetanseløpet YSK innen Salg, service og reiseliv
Etablering og navngivelse
Skolen er kalt opp etter den dansk-norske kongen Frederik II, som grunnla Fredrikstad i 1567. Den ble opprettet 1. juli 1997, da de to skolene Frydenberg videregående skole og Christianslund videregående skole ble slått sammen til en.
Frydenberg gymnas
Frydenberg gymnas er en fortsettelse av det tidligere Fredrikstad realskole og gymnas i Fergestedsveien i Fredrikstad, kjent på folkemunne som "Den gule anstalt". Ny skolebygning stod klar i Veumveien i 1962 og en flyttet fra Fergestedet. Frydenberg gymnas er dermed en direkte fortsettelse av Fredriksstad lærde skole som ble opprettet allerede i 1580. Skolen var et interkommunalt samarbeid og tok imot elever fra kommunene fra nedre Glomma-regionen. Ved oppstart hadde skolen 5 klasser: 2 real-, 2 engelsk- og 1 naturfag-klasse. Skolen var meget moderne for sin tid med spesialrom og svømmehall – byens første! I 1978 ble skolen noe ominnredet i forbindelse med ny skolestruktur og den fikk navnet Frydenberg videregående skole fra 1978. Elevene ved denne skolen ble Rødruss.
Christianslund videregående skole
Skolen ble etablert i nye lokaler i Merkurveien 2 i 1967. Inntil sammenslåingen med Frydenberg gymnas ga Christianslund videregående skolen en treårig utdanning innen allmennfag og innen handels- og kontorfag, med ca. 800 elever fordelt på 26 klasser. I tillegg drev skolen en utstakt voksenopplæring med kveldskurs.
Christianslund videregående skole ble etablert i 1932 under navnet Fredrikstad handelsskole. Da skolens virksomhet i 1938 ble utvidet til et toårig handelsgymnasium og ettårig studentfagkurs, ble navnet endret til Fredrikstad Handelsgymnasium og Fredrikstad Handelsskole. I 1950 ble skolen et treårig gymnas, og i 1951 ble et sekretærkurs for studenter tilføyd undervisningstilbudet. Helt fra etableringen i 1932 hadde skolen holdt til i den gamle «Pigeskolen» på Cicignon, men i 1967 stod nye skolebygninger klare i Merkurveien. Som følge av omstrukturering i skoleverket fikk skolen nytt navn i 1978. Det nye navnet ble Christianslund videregående skole. På samme tid ble bygningsmassen noe utvidet, blant annet ble gymnastikksalene bygget ut. Avgangselevene ved denne skolen ble blåruss.
I 1978 ble bygningsmassen nok en gang noe utvidet, grunnet nye krav.
Skoleledere ved Christianslund
Skolens øverste leder bar tittelen «Bestyrer» frem til 1938, «direktør» 1938-77 og til slutt «rektor».
Skoleledere ved Frederik II Videregående skole fra 1997
Høsten 2016 tiltrådte Leif Rune Østli som skolens rektor. Han etterfulgte Jens Nicolaisen i stillingen.
Slaget ved Kamenets-Podolsk
Slaget ved Kamenets-Podolsk var et slag på Østfronten under andre verdenskrig. Slaget var en sovjetisk knipetangsmanøver som hadde til hensikt å knuse de tyske styrkene.
De tyske styrkene ble tilført ni infanteridivisjoner, to panserdivisjoner, en panserbataljon og en angrepsbrigade, i alt 127 496 soldater.
Ninjask
Ninjask er en figur i serien Pokémon, som eies av Nintendo. Ninjask blei introdusert i 3. generasjon. Ninjask utvikler seg fra Nincada, og har typene insekt og flygende.
Slaget ved Kamenets-Podolsk
I mars 1944 innringet de sovjetiske styrkene den tyske styrken under ledelse av generaloberst Hans-Valentin Hube i nærheten av byene Kamenets-Podolsk og Ternopil i Ukraina. De tyske styrkene var på dette tidspunktet utmattede etter kampene ved Korsun-Sjevtsjenkivskyj-lommen og hadde derfor et stort behov for å hvile. Den sovjetiske styrken ble ledet av marskalk Georgij Zjukov, og de satte igang offensiven i slutten av mars 1944. Den 25. mars var den tyske styrken omringet og isolert.
Til tross for store vanskeligheter lyktes det de tyske styrkene å bryte ut av den sovjetiske innringingen og møte den tyske unnsetningsstyrken, bestående av to panser SS-divisjoner ved byen Buchach den 6. april. De fleste tyske soldatene unnslapp dermed innringingen, men de mistet en stor del av materiellet.
Fra 4. mars til 17. april 1944 ble 14 tyske divisjoner utslettet eller oppløst på grunn av store tap. Fem panserdivisjoner ble påført så store skader at de ble trukket fra fronten og til dels sendt vestover for reparasjon.
Slaget var en sovjetisk seier, samtidig som det var et eksempel på de tyske enhetenes store innsatsvilje og motivasjon.
Skitt Fiske Lillesand
«Skitt Fiske Lillesand» er en lokal fiskeforening fra Lillesand. Foreningen ble stiftet den 17. november 1998, og mottar støtte blant annet fra Grimevann fiskelag som består av Stigselvvassdraget med Østre Grimevann, Vestre Grimevann og Kaldvellelva i Lillesand kommunes grunneiere.
Blant foreningens formål er å:
Foreningen har i samarbeid med kommunen bl.a stått for bygging av fiskebrygge og gapahuk, begge deler tilrettelagt for handikappede, i Kaldvellelva i Lillesand. Foreningen har også en stor del av ansvaret for tilrettelegging av fiskeplasser langs den nedre delen av elva. De bidrar også til å spre kunnskap om tur- og fiskemuligheter i marka langs Stigselvvassdraget med stor vekt på Østre- og Vestre Grimevann.
Grå ospetannspinner
Grå ospetannspinner (Notodonta torva) er en sommerfugl som tilhører familien tannspinnere (Notodontidae). Den ligner dromedartannspinner (Notodonta dromedarius), men er litt større og blekere. I Norge er den nokså uvanlig, men det finnes forekomster nord til Møre og Romsdal.
Levevis
grå ospetannspinner lever i løv- og blandingsskoger med innslag av osp (Populus tremula), som er larvenes næringsplante. Denne arten er blant annet knyttet til taigaen der det gjerne er et bra innslag av osp. Den foretrekker relativt lysåpen, solvarm skog. De voksne spinnerne flyr om natten i mai – juli, tidligst i sør. Av og til kan det forekomme en delvis, andre generasjon om høsten. Hannene, men ikke hunnene, kommer gjerne til lys. Hunnene sender ut feromoner som tiltrekker hanner. Det har vist seg at hunner av grå ospetannspinner, klekt i fangenskap, også tiltrekker seg hanner av lys eiketannspinner (Drymonia ruficornis), så det er sannsynlig at feromonene er like for de to artene. Etter paringen legger hunnen 150 – 220 egg enkeltvis eller i små klynger på undersiden av ospeblader, av og til også på selje og andre vierarter. Larvene klekkes etter noen dager, og lever hele tiden enkeltvis. Trolig lever larvene for det meste oppe i kronene på store trær, men det er også observert store mengder larver på rotskudd og småbusker mens de store trærne tilsynelatende gikk fri. Larven er utvokst i slutten av juli eller begynnelsen av august og forvandler seg til en puppe. De fleste puppene klekkes ikke neste vår, men ligger over et år, noen ganger to.
Utbredelse
Denne arten har sin hovedutbredelse på taigaen som går fra Øst-Finnmark og Finland i vest til Stillehavet i øst. Den forekommer også i Mellom-Europa men spredt og fåtallig, videre østover gjennom Russland til Øst-Sibir, Kina, Korea og Japan. I Norden ble arten tidligere regnet som en sjeldenhet, men det ser ut til at den har økt i hyppighet og utbredelse de siste tiårene. I Norge finnes den lokalt nord til Møre og Romsdal og det nordlige Oppland, men den ser ikke ut til å være vanlig noe sted.
Bollnäs kommune
Bollnäs kommune er en kommune i Gävleborgs län i landskapet Hälsingland i Sverige. Kommunens administrasjonssenter ligger i Bollnäs.
Tettsteder
Bollnäs kommune hadde åtte tettsteder i 2010. I tabellen oppgis antall innbyggere per 31. desember 2010.
Dæmonen
Dæmonen er et norsk stumfilmdrama fra 1911. Filmen er én av de aller tidligste norske filmene og ble regissert av Jens Christian Gundersen sammen med danske Alfred Lind. Gundersen skrev også filmens manus og Lind var sjefsfotograf. Filmen ble spilt inn i København, Danmark, med norske og danske skuespillere. Den regnes som tapt.
Da filmen ble vist i Sverige ble flere scener klippet bort av den svenske filmsensuren før filmen ble tillatt vist med aldersgrense 13 år. I Norge hadde man på det tidspunktet ennå ikke fått noen instans for filmsensur.
Før premieren på Kinografen i Trondheim ble det rykket inn en avisannonse som reklame for filmen. Der stod det blant annet: «Den i stykket forekommende Dans 'Mallchiche' danses af Maleren Per Krogh, Kristiania (Søn af Prof. Chr. Krogh) og Frk. Carla Rasmussen, Kr.ania.»
Handling
Grevinne Frida von Falkenstein får besøk av general von Mannheimer og hans datter Edith. Generalen er en gammal venn av grevinnens avdøde mann. Samtidig kommer den unge greven løytnant Werner von Falkenstein på besøk sammen med sin venn, baron Hugo von Langen. Både løytnanten og baronen forelsker seg i Edith. Hun velger den unge greven og baronen forlater godset i bitterhet.
Even Hvaal
Even Hvaal (født 6. juni 1967) er en norsk rallycrossfører fra Larvik. Han ble norgesmester i Klasse 1 i rallycross i en Peugeot 106 i 2007. Hvaal ble også norgesmester i 2008 og 2009 i klasse RC supernasjonal kl 1. Hans klubb er NMK Larvik.
Kurkiaska-demningen
Kurkiaska-demningen er en demning med et vannkraftverk i elva Kitinen, ei nordlig sideelv til Kemijoki i Lappland, nordlige Finland. Dette anlegget har en totalt installert effekt på 27 MW, ble påbegynt i 1990 og stod ferdig utbygd i 1992. Kraftverket er eid av Kemijoki Oy og Pohjolan Voima Oy.
Mehamn lufthavn
Mehamn lufthavn (IATA: MEH, ICAO: ENMH) ligger 2 km utenfor tettstedet Mehamn i Gamvik kommune i Finnmark. Den er den nordligste lufthavnen i fastlands-Europa. Flyplassen eies og drives av Avinor.
Flyplassen ble åpnet 1. august 1974 på området der gården Sørfjorden tidligere lå. Den 15. juni 2022 ble driften av det lokale kontrolltårnet nedlagt og flygekontrolltjenesten fjernstyres nå fra Bodø Remote Tower Center.
Flyplassen betjenes av Widerøe, med to daglige avganger til Tromsø, Honningsvåg og Hammerfest, to daglige avganger til Vadsø, og en daglig avgang til Berlevåg, Båtsfjord, og Kirkenes, og som alle drives som anbudsruter, subsidiert av Samferdselsdepartementet. Det reiste 23 261 gjennom Mehamn lufthavn i 2019, som betjener hele Lebesby og Gamvik kommuner.
Historie
De første planene for en lufthavn på Nordkinnhalvøya ble først foreslått av en komité oppnevnt av Finnmark fylkeskommune. Rapporten de leverte foreslo i 1966 en lufthavn i Mehamn eller Kjøllefjord, som ett av seks egnede steder for å bygge en liten flyplass med luftambulanse- og flytaxitjenester. Samtidig arbeidet regjeringen med planer om å bygge et nasjonalt nettverk av kortbaneflyplasser. Luftfartsverket (senere omdøpt til Avinor) så etter egnede steder for å bygge en lufthavn i Mehamn, Kjøllefjord og Gamvik. Regjeringen prioriterte bygging i Finnmark sist, så Norving tok initiativ til å bygge på mindre flyplasser enkelte steder. De tok kontakt med både Lebesby kommune og Gamvik kommune for å få satt i gang bygging.
Luftfartsverket støttet opprinnelig Gamvik som alternativ for en kortbaneflyplass, delvis på grunn lavere investeringskostnadene enn de øvrige alternativene. Kommunestyret i Gamvik kommune valgte i stedet kommunesenteret i Mehamn, 20 km fra Gamvik. Det lokale Røde Kors-gruppen startet med en innsamling for at Gamvik skulle bygge sin egen flyplass. Det gjaldt kommunen, men denne fikk ingen offentlige midler. Gamvik flyplass åpnet 29. august. Også i Kjøllefjord, 30 km vest for Mehamn, bestemte lokalbefolkningen seg for å bygge sin egen flyplass. Kjøllefjord flyplass åpnet i 1974, men på grunn av åpningen av Mehamn lufthavn ble det aldri noen vanlig rutetrafikk dit. Bruken av flyplassene i Kjøllefjord og Gamvik ble stanset i 1974, da Mehamn lufthavn åpnet.